stanford-oval/wikipedia huggingface dataset:
מושבת הכף
פוליטיקה > חלוקה מנהלית

לאורך המאה ה-19, החלוקה המנהלית הפנימית של מושבת השתנתה באופן תדיר, בעיקר כתוצאה מההתרחבות הטריטוריאלית שלה צפונה ומזרחה. לצד החלוקה הבסיסים למחוזות, החל מאמצע המאה ה-19 היווה כל אחד מהמחוזות חלק מאחת משתי פרובינציות של המושבה, הפרובינציה המערבית והפרובינציה המזרחית. בעוד ברחבי הפרובינציה המערבית נשמרה הדומיננטיות ההולנדית, אם כי זו כבר לא הייתה כה מכריעה; הפרובינציה המזרחית, לרבות הערים פורט אליזבת ואיסט לונדון, הורכבה בעיקר ממתיישבים מבריטניה. בשנת 1874, עם המשך התרחבותה של המושבה, חולקו המחוזות מחדש בהתאם לשבע פרובינציות: הפרובינציה המערבית, הפרובינציה הצפון מערבית, הפרובינציה הדרום מערבית, הפרובינציה המזרחית, הפרובינציה הצפון מערבית, הפרובינציה הדרום מזרחית, ופרובינציית מרכז הארץ. בשנת 1880, עם סיפוחה של גריקואלנד מזרח למושבה, היא הפכה לפרובינציה שמינית. פרובינציה תשיעית הקומה בשנת 1895, עם הפיכתה של בצ'ואנאלנד הבריטית גם כן לחלק משטח המושבה.
החל משנת 1855 עמדה בראשות כל מחוז מועצה מחוזית (Provincial council) אשר ייצגה את תושבי המחוז ונבחרה על ידו אחת לשלוש שנים, באופן הדומה לבחירת חברי הפרלמנט. עם זאת, בניגוד לפרלמנט של המושבה, למועצה המחוזית היו יכולים להיבחר גם לא-אירופאים, לפחות באופן תאורטי. בדרך כלל המועצה לא עסקה בחקיקה, אלא בחיבור תקנות שעסקו בעיקר במילוי תפקידים מנהליים, למשל ענייני חינוך יסודי ומיסוי מקומי. כל תקנות המועצות המחוזיות נדרשו לקבל את אישור ממשלת המושבה לפני שאלו נכנסו לתוקף. הרשות המבצעת של המחוז, הוועד המנהל (Executive committee), נבחרה על ידי המועצה, והיא הורכבה מארבעה אנשים אשר בדרך כלל היו גם חבריה. אלו ניהלו את ענייני המחוז יחד עם קצין המנהלה (executive officer) שלו, אשר היה פקיד ממונה מטעם ממשלת המושבה.
| מחוזות מושבת הכף הבריטית (1833-1834) |
| --- | --- | --- | --- | --- | --- | --- |
|  | שם | בשפת המקור | בירה | אוכלוסייה | אוכלוסייה | אוכלוסייה |
|  | שם | בשפת המקור | בירה | חופשיים | עבדים | סה"כ |
| 1 | העיר קייפטאון | Cape Town city | קייפטאון | 13,652 (71.1%) | 5,555 (28.9%) | 19,227 |
| 2 | הכף | Cape | קייפטאון | 7,682 (52.5%) | 4,258 (47.5%) | 11,940 |
| 3 | סטלנבוש | Stellenbosch | סטלנבוש | 7,582 (46.8%) | 8,555 (53.2%) | 16,137 |
| 4 | ווסטר | Worcester | ווסטר | 11,500 (31.7%) | 4,668 (68.3%) | 16,163 |
| 5 | סוולנדאם | Swellendam | סוולנדאם | 11,842 (79.8%) | 3,024 (20.2%) | 14,866 |
| 6 | ג'ורג' | George | ג'ורג' | 5,645 (71.7%) | 2,230 (28.3%) | 7,875 |
| 7 | אויטנהכה | Uitenhage | אויטנהכה | 7,794 (85.8%) | 1,298 (14.2%) | 9,092 |
| 8 | אולבני | Albany | גרהמסטאון | 9,375 (98.4%) | 142 (1.6%) | 9,519 |
| 8 | סאמרסט | Somerset | סאמרסט איסט | 9,989 (87.4%) | 1,441 (12.6%) | 11,430 |
| 10 | גראף-ריינט | Graaff-Reinet | גראף-ריינט | 11,010 (81.8%) | 2,409 (18.2%) | 13,459 |
ה"חופשיים" הנספרים הם אנשים שאינם עבדים מכל קבוצה גזעית שהיא.
מחוזות מושבת הכף בשנת 1806
מחוזות מושבת הכף בשנת 1861
ראו גם

היסטוריה של דרום אפריקה
מושבת הכף ההולנדית
הערות שוליים

1 2  מפקד האוכלוסין הבריטי משנת 1875 במושבת כף התקווה הטובה, דרך אנציקלופדיה בריטניקה מהדורת 1911
1 2 3 4 5  מפקד האוכלוסין הבריטי משנת 1904 במושבת כף התקווה הטובה, דרך אנציקלופדיה בריטניקה מהדורת 1911
1 2 3  Robert Montgomery Martin (1836). The British Colonial Library: In 12 volumes. Mortimer. p. 112.
↑  מפקד האוכלוסין הבריטי משנת 1865 במושבת כף התקווה הטובה, דרך האתר האטהיטראסט דיגיטל לייבררי
1 2  "Cape Colony". 1911 Encyclopædia Britannica, Volume 5. Cambridge University Press. p. 235.
↑  "Cape Colony". 1911 Encyclopædia Britannica, Volume 5. Cambridge University Press. p. 235-236.
↑  "Cape Colony". 1911 Encyclopædia Britannica, Volume 5. Cambridge University Press. p. 232
| מדינות היסטוריות בדרום אפריקה |
| --- | --- | --- |
| ממלכות ילידיות | ממלכת מפונגובווה (1075–1220) • ממלכת הזולו (1816–1879) |  |
| מושבות אירופאיות | חברת הודו המזרחית ההולנדית  מושבת הכף ההולנדית (1652–1806) • מושבת הכף  מושבת הכף הבריטית (1795–1910) מושבת נטאל מושבת נטאל (1843–1910) • מושבת טרנסוואל מושבת טרנסוואל (1902–1910) • מושבת נהר האורנג' מושבת נהר האורנג' (1902–1910) |  |
| הרפובליקות האפריקאנריות | הרפובליקות האפריקאנריות |  |
| הרפובליקות העיקריות | הרפובליקה הדרום אפריקאית הרפובליקה הדרום אפריקאית (1852–1902) • מדינת אורנג' החופשית מדינת אורנג' החופשית (1854–1902) |  |
| רפובליקות המשנה | הרפובליקה הדרום אפריקאית (1874–1875)  רפובליקת פוצ'פסטרום (1838–1848) • רפובליקת נטאליה רפובליקת נטאליה (1839–1843) • גריקואלנד מזרח גריקואלנד מזרח (1861–1879) רפובליקת סטלאלנד  רפובליקת סטלאלנד (1882–1883) • מדינת גושן  מדינת גושן (1882–1883) • ארצות הברית של סטלאלנד  ארצות הברית של סטלאלנד (1883–1885) הרפובליקה הדרום אפריקאית  הרפובליקה הקטנה (1876–1891) • הרפובליקה החדשה  הרפובליקה החדשה (1884–1888) • הקיסרות הגרמנית  רפובליקת אופינגטוניה (1885–1887) |  |
| דרום אפריקה העצמאית | דרום אפריקה העצמאית |  |
| מדינות כלל ארציות | דרום אפריקה (1910–1928)  איחוד דרום אפריקה (1961–1910) • דרום אפריקה (1928–1994)  דרום אפריקה בתקופת האפרטהייד (1994–1948) דרום אפריקה  רפובליקת דרום אפריקה (החל מ-1961) |  |
| --- | --- |
בקרת זהויות :  NLI: 987007496776605171  GND: 63166-8  LCCN: n81056644  VIAF: 22148120436794790133   WorldCat (עם VIAF): 22148120436794790133 
קייפטאון בשנת 1897
מפת מסילות הרכבת במושבת הכף בשנת 1910, שנתה האחרונה של המושבה.
הפרלמנט של מושבת הכף בשנת 1890
בניין הממשלה של מושבת הכף בשנת 1890
ג'ורג' מקרטני, מושל המושבה הראשון בין השנים 1797–1798
הרקולס רובינסון, מושל המושבה בין השנים 1881–1889
ג'ורג' גריי, מושל המושבה בין השנים 1854–1859
ספר הג'ונגל (סרט, 2016)

| --- | --- |

פוסטר הסרט בישראל
 מבוסס על:  ספר הג'ונגל מאת רודיארד קיפלינג
 בימוי:  ג'אקובו קלדרון, ג'ואן לוגאר הבן, ג'ון פאברו 
 הופק בידי:  בריגהאם טיילור
 תסריט:  ספר: רודיארד קיפלינג תסריט: ג'סטין מרקס
 עריכה:  מארק ליבולסי, אדם גרסטל 
 שחקנים ראשיים:  ניל סת'י ביל מארי בן קינגסלי אידריס אלבה סקרלט ג'והנסון לופיטה ניונגו ג'יאנקרלו אספוזיטו כריסטופר ווקן
 מוזיקה:  ג'ון דבני 
 צילום:  ביל פופ 
 אנימטור:  Andrew R. Jones, Gabriele Zucchelli, Peta Bayley, Paul Story 
 מדינה:  ארצות הברית 
 חברת הפקה:  SDI Media Iberia, אולפני שפרטון, סרטי וולט דיסני, Fairview Entertainment, חברת הדיבוב הבינלאומי של דיסני 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית15 באפריל 2016 ישראל14 באפריל 2016
 משך הקרנה:  107 דק' 
 שפת הסרט:  אנגלית 
 מקום התרחשות:  הודו, Lost city 
 תקציב:  $175,000,000
 הכנסות:  $966,550,600
 הכנסות באתר מוג'ו:   junglebook2015
 אתר רשמי
 דף הסרט ב־IMDb
 
ספר הג'ונגל (באנגלית: The Jungle Book) הוא סרט הרפתקאות של חברת וולט דיסני שיצא לאקרנים באפריל 2016. הסרט מבוסס על ספרו של רודיארד קיפלינג "ספר הג'ונגל", ומהווה גרסת לייב אקשן בשילוב הנפשה ממוחשבת לסרט משנת 1967 בעל אותו השם. את הסרט ביים ג'ון פאברו והוא הופק בחברת וולט דיסני.
בסרט משתתפים: ניל סת'י, ביל מארי, בן קינגסלי, אידריס אלבה, סקרלט ג'והנסון, לופיטה ניונגו, ג'אנקרלו אספוזיטו, כריסטופר ווקן, וכן גארי שנדלינג בתפקידו האחרון.
את שירי הסרט בגרסה העברית תרגמו שפרירה זכאי (במאית הדיבוב של הסרט המקורי), שרון כהן ואורנה כץ.
תקציר העלילה

בג'ונגל של הודו חי ילד אנושי בשם מוגלי הגר עם משפחתו הזאבים ההודים וחברו הפנתר השחור בגירה. יום אחד, בעונת היובש, חוזר לג'ונגל הטיגריס הבנגלי שירחאן ומאיים על הזאבים שעליהם למסור לו את מוגלי, פן יבולע להם. כחלק מהאיום, הוא טוען שהכניסה לג'ונגל אסורה לבני אדם ומציג לראווה את פניו המצולקות כהוכחה לסכנה הטמונה בהם. בגירה משכנע את מוגלי לעזוב את ביתו ומשפחתו בג'ונגל על מנת לחיות בכפר של בני האדם. מוגלי מסכים רק משום שהוא מבין שבכך יגן משפחתו ועל שבט הזאבים. הוא יוצא לדרך עם בגירה לכיוון הכפר של בני אדם. בדרך מוגלי פוגש בעלי חיים כמו הדוב הנהנתן באלו, קא הפיתון ההודי והמלך לואי הגיגנטופיתקוס.
מדבבים ודמויות

ניל סת'י- מוגלי, ילד צעיר שגדל בג'ונגל. הגיבור הראשי.
ביל מארי - באלו, דוב וחברו של מוגלי. נהנה לאכול דבש, לנוח ולהנות מהחיים.
בן קינגסלי - בגירה, פנתר שחור שהביא את מוגלי ללהקת הזאבים.
אידריס אלבה - שירחן, טיגריס בנגלי שמתעב בני אדם. הנבל הראשי.
סקרלט ג'והנסון - קא, פיתון הודי, נבלית עם יכולת להפנט.
ג'יאנקרלו אספוזיטו - אקילה, מנהיג להקת הזאבים, נהרג על ידי שירחן.
לופיטה ניונגו - ראקשה, זאבה ואמו המאמצת של מוגלי.
כריסטופר ווקן - המלך לואי, גיגנטופיתקוס, נבל, מלכם של הבנדאר-לוג (קופי אדם בהינדית).
ג'ון פאברו (במאי הסרט) - פרד, חזיר גמדי וידידו של באלו.
דיבוב עברי

אסף גשמקו - מוגלי
דרור קרן - באלו
יגאל שדה - בגירה
מיקי לאון - שירחן
שירלי לילו - קא
שרון דנון - ראקשה
אסף פריינטא - אקילה
אלברט כהן - המלך לואי
גבריאל כהן -גריי
הפקה

ב-9 ביולי 2013, הסרט הוכרז יחד עם ג'סטין מרקס כתסריטאי. ב-5 בנובמבר 2013, הוכרז שג'ון פאברו יביים את הסרט. ב-6 במרץ 2014, הוכרז שאידריס אלבה יתן את קולו לשירחן. ב-23 באפריל 2014, הוכרז כי סקרלט ג'והנסון תדבב את קא ולופיטה ניונגו תדבב את ראקשה. ב-25 ביוני 2014, הוכרז כי בן קינגסלי ידבב את בגירה. ב-15 ביולי 2014 הוכרז כי ניל סת'י יגלם את מוגלי. ב-28 ביולי 2014 הוכרז כי כריסטופר ווקן ידבב את המלך לואי וג'יאנקרלו אספוזיטו ידבב את אקילה. ב-1 באוגוסט 2014, הוכרז כי ביל מארי ידבב את באלו. ריצ'רד שרמן, שכתב את השירים לסרט האנימציה המקורי יחד עם אחיו רוברט שרמן, יכתוב שירים חדשים לסרט. והשיר "The Bare Necessities" ישוחזר ויבוצע על ידי ביל מארי.
המשך

ב-25 באפריל 2016 הודיעה חברת וולט דיסני שבעקבות ההצלחה הכספית והביקורתית של הסרט, החלה העבודה על סרט המשך. לפי הדיווחים, ג'ון פאברו יחזור לתפקד כבמאי וניל סתי הודיע שהוא ישוב לשחק את מוגלי, והתסריטאי ג'סטין מרקס יחזור לכתוב את סרט ההמשך.
ראו גם

ספר הג'ונגל (סרט, 1967)
ספר הג'ונגל 2
ספר הג'ונגל (מחזמר)
ספר הג'ונגל - ספר
הערות שוליים

↑  טריילר ראשון לסרט החדש ספר הג'ונגל, 14.4.2016 מתוך ערוץ היוטיוב של דיסני ישראל
↑  בטריילר השני דובב על ידי דני בסן
↑  בטריילר השני דובב על ידי אסף פריינטא
↑  בטריילר השני דובב על ידי הילה זיתון
↑  בטריילר השני דובב על ידי משה איבגי
↑  The Deadline Team. "Justin Marks To Adapt Live-Action 'Jungle Book' Reboot At Disney - Deadline". Deadline. נבדק ב-13 בדצמבר 2014. {{cite web}}:  (עזרה)
↑  Borys Kit. "Jon Favreau in Talks to Direct 'Jungle Book' for Disney". The Hollywood Reporter. נבדק ב-13 בדצמבר 2014. {{cite web}}:  (עזרה)
↑  Borys Kit. "Idris Elba to Voice Man-Eating Tiger in Disney's 'Jungle Book'". The Hollywood Reporter. נבדק ב-13 בדצמבר 2014. {{cite web}}:  (עזרה)
↑  Borys Kit. "Scarlett Johansson, Lupita Nyong'o in Talks for Disney's 'Jungle Book' (Exclusive)". The Hollywood Reporter. נבדק ב-13 בדצמבר 2014. {{cite web}}:  (עזרה)
↑  "Ben Kingsley, 'The Jungle Book': Actor to Voice Bagheera in Disney Pic - Variety". Variety. נבדק ב-13 בדצמבר 2014. {{cite web}}:  (עזרה)
↑  "Disney Finds its Mowgli in Newcomer Neel Sethi for 'The Jungle Book' - Variety". Variety. נבדק ב-13 בדצמבר 2014. {{cite web}}:  (עזרה)
1 2  The Deadline Team. "Disney's 'Jungle Book' Adds Christopher Walken And Giancarlo Esposito - Deadline". Deadline. נבדק ב-13 בדצמבר 2014. {{cite web}}:  (עזרה)
↑  Pat Cerasaro. "Richard Sherman Set To Pen New Songs For Disney's THE JUNGLE BOOK Movie Remake". נבדק ב-26 בדצמבר 2014. {{cite web}}:  (עזרה)
↑  "Bill Murray will sing as Baloo the Bear in The Jungle Book". Digital Spy. נבדק ב-26 בדצמבר 2014. {{cite web}}:  (עזרה)
| --- | --- |
בקרת זהויות :  LCCN: no2016048853   WorldCat (עם LCCN): no2016-048853
בובאן מריאנוביץ'

בובאן מריאנוביץ' (בסרבית: Бобан Марјановић; נולד ב-15 באוגוסט 1988) הוא כדורסלן סרבי המשחק בעמדת הסנטר בקבוצת פנרבחצ'ה מליגת העל הטורקית, וכן בנבחרת סרביה בכדורסל. גובהו 2.24 מטרים. בנוסף לגובהו הרם, מריאנוביץ' הוא השחקן בעל כפות הידיים הגדולות בהיסטוריה של ליגת ה-NBA.
קריירה > אירופה

מריאנוביץ' החל את הקריירה בקבוצת הנוער של המופארם ורשאץ, ובעונת 2006/2007 ערך את הופעת הבכורה במדי הקבוצה הבוגרת. בינואר 2007, לאחר שערך 7 הופעות ליגה במדי הקבוצה, הוא הושאל לשארית העונה לקבוצת רדניצ'קי קרגוייבץ (שנקראה "טקובו" על שם הספונסר Svislajon Takovo). הוא חזר להמופארם לקראת העונה הבאה, ושיחק בקבוצה שלוש שנים נוספות, בהן היה שותף לשתי סגנויות ליגת העל הסרבית בכדורסל (2008, 2010) ולהעפלה עד חצי-גמר היורוקאפ (2009) ולגמר הליגה האדריאטית (2008).
לקראת עונת 2010/2011, החתים דושקו וויושביץ', שמונה למאמנה של צסק"א מוסקבה, את מריאנוביץ' על חוזה בקבוצה. מריאנוביץ' שיחק בקבוצה חמישה משחקי ליגה ושמונה ביורוליג, אולם עם פיטוריו של וויושביץ' בעקבות כישלון ביורוליג איבד מריאנוביץ' את הקרדיט אותו קיבל, ונשלח בהשאלה ז'לגיריס קובנה עימה זכה באליפות ליגת העל הליטאית. לקראת העונה הבאה, חתם מריאנוביץ' על חוזה בניז'ני נובגורוד, אולם לא היטיב לשחק, שוחרר מהמועדון ושב לסרביה, ולרדניצ'קי קרגוייבץ.
לקראת עונת 2012/2013 חתם מריאנוביץ' בקבוצת מגה ויזורה. הוא רשם לאורך העונה ממוצעים של 16.9 נקודות ו-11.7 ריבאונדים ונבחר לשחקן המצטיין בליגה הסרבית. לקראת העונה הבאה, חתם מריאנוביץ' בכוכב האדום בלגרד על חוזה לשנתיים.
הוא רשם בעונת 2013/2014 במדי הכוכב האדום ממוצעים של 10.8 נקודות ו-7.7 ריבאונדים ביורוליג, ואף נבחר לשחקן המצטיין של המחזור העשירי כשרשם 25 נקודות ו-11 ריבאונדים ב-18 דקות בלבד בניצחון החוץ 75–99 מול ריטאס וילנה. במשחקי הליגה הוא רשם 13.0 נקודות ו-7.1 ריבאונדים, ונבחר לשחקן המצטיין של העונה בפעם השנייה ברציפות, ובמשחקי הליגה האדריאטית תרם 9.7 נקודות ו-7.3 ריבאונדים, ונבחר לחמישיית העונה.
מריאנוביץ' המשיך את התקדמותו גם בעונת 2014/2015. הוא נבחר שלוש פעמים לשחקן המצטיין של המחזור ביורוליג, והיה לשחקן היחיד בטורניר שרשם ממוצע של דאבל דאבל עם 16.6 נקודות ו-10.6 ריבאונדים, כולל שיא נקודות אישי בטורניר כשקלע 27 מול אלבה ברלין ושיא אישי של 17 ריבאונדים מול מכבי תל אביב. מריאנוביץ' סייע לכוכב האדום לזכות באליפות הליגה הסרבית, לראשונה מאז היווסדה בשנת 2006 ולזכייה שנייה ברציפות בגביע הסרבי. הוא נבחר לשחקן המצטיין של הליגה המקומית בפעם השלישית ברצף וכן לחמישיית העונה ביורוליג.
קריירה > NBA

לקראת עונת 2015/2016 חתם מריאנוביץ' על חוזה בסן אנטוניו ספרס לעונה אחת, ובסיומה חתם בדטרויט פיסטונס על חוזה ל-3 עונות.
ב-30 בינואר 2018, לאחר כעונה וחצי בדטרויט, נשלח בטרייד ללוס אנג'לס קליפרס, יחד עם אייברי בראדלי וטוביאס האריס, בתמורה לבלייק גריפין, וילי ריד וברייס ג'ונסון.
ב-6 בינואר 2019 נשלח בטרייד לפילדלפיה 76', יחד עם טוביאס האריס ומייק סקוט, בתמורה ללנדרי שאמט, וילסון צ'נדלר, מייק מוסקאלה וארבע בחירות דראפט עתידיות.
ב-23 ביולי 2019 חתם מריאנוביץ' על חוזה בדאלאס מאבריקס.
ב-24 ביוני 2022 הועבר בטרייד ליוסטון רוקטס תמורת כריסטיאן ווד, יחד טריי ברק, מרקיז כריס, סטרלינג בראון ובחירת דראפט.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | סן אנטוניו | 54 | 4 | 9.4 | 0.603 | 0.000 | 0.763 | 3.6 | 0.4 | 0.2 | 0.4 | 5.5 |
| 2016/2017 | דטרויט | 35 | 0 | 8.4 | 0.545 | 0.000 | 0.810 | 3.7 | 0.3 | 0.2 | 0.3 | 5.5 |
| 2017/2018 | דטרויט | 19 | 1 | 9.0 | 0.519 | 0.000 | 0.800 | 3.0 | 0.7 | 0.2 | 0.3 | 6.2 |
| 2017/2018 | קליפרס | 20 | 0 | 8.3 | 0.551 | 0.000 | 0.788 | 4.4 | 0.4 | 0.3 | 0.3 | 5.9 |
| 2018/2019 | קליפרס | 36 | 9 | 10.4 | 0.607 | 0.000 | 0.758 | 4.2 | 0.6 | 0.3 | 0.5 | 6.7 |
| 2018/2019 | פילדלפיה | 22 | 3 | 13.9 | 0.625 | 0.500 | 0.722 | 5.1 | 1.5 | 0.2 | 0.5 | 8.2 |
| 2019/2020 | דאלאס | 44 | 5 | 9.6 | 0.573 | 0.235 | 0.754 | 4.5 | 0.5 | 0.2 | 0.2 | 6.6 |
| 2020/2021 | דאלאס | 33 | 3 | 8.2 | 0.508 | 0.125 | 0.816 | 3.9 | 0.3 | 0.1 | 0.2 | 4.7 |
| 2021/2022 | דאלאס | 23 | 0 | 5.6 | 0.600 | 0.250 | 0.591 | 1.7 | 0.1 | 0.0 | 0.1 | 4.3 |
| 2022/2023 | יוסטון | 31 | 0 | 5.5 | 0.683 | 0.000 | 0.741 | 1.9 | 0.3 | 0.2 | 0.1 | 3.3 |
| קריירה |  | 317 | 25 | 8.9 | 0.579 | 0.250 | 0.765 | 3.6 | 0.5 | 0.2 | 0.3 | 5.6 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | סן אנטוניו | 7 | 0 | 6.0 | 0.667 | 0.000 | 0.889 | 2.0 | 0.4 | 0.0 | 0.3 | 3.4 |
| 2018/2019 | פילדלפיה | 11 | 0 | 9.5 | 0.600 | 0.000 | 0.842 | 3.3 | 1.0 | 0.2 | 0.3 | 5.8 |
| 2019/2020 | דאלאס | 6 | 0 | 13.7 | 0.567 | 0.000 | 0.778 | 5.8 | 0.8 | 0.0 | 0.3 | 6.8 |
| 2020/2021 | דאלאס | 4 | 3 | 20.8 | 0.513 | 0.000 | 0.778 | 8.0 | 1.0 | 0.0 | 0.3 | 11.8 |
| 2021/2022 | דאלאס | 3 | 0 | 2.0 | 0.250 | 0.000 | 1.000 | 1.0 | 0.0 | 0.3 | 0.0 | 1.3 |
| קריירה |  | 31 | 3 | 10.3 | 0.560 | 0.000 | 0.833 | 3.9 | 0.7 | 0.1 | 0.3 | 5.8 |
הערות שוליים

↑  CSKA Moscow adds size with Marjanovic באתר היורוליג
1 2  ברק חקלאי, הכוכב האדום של בלגרד, באתר ynet, 11 בדצמבר 2014
↑  Regular season Round 10 bwin MVP: Boban Marjanovic, Crvena Zvezda Telekom
↑  שיאי קריירה באתר היורוליג
↑  Boban Marjanovic signs three-year offer sheet with Pistons, באתר ESPN,‏ 8 ביולי 2016
↑  טרייד ענק ב-NBA: בלייק גריפין יעבור מלוס אנג'לס קליפרס לדטרויט, באתר וואלה, 30 בינואר 2018
↑  לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019
↑  מריאנוביץ' חותם על חוזה בדאלאס, באתר הקבוצה, 23 ביולי 2019
↑  Mavericks' trade for center Christian Wood is official, Dallas Mavericks. 24 June 2022
זכות הלילה הראשון

"זכות הלילה הראשון" (1874), אדם זקן מביא את בתו הצעירה לבעל האחוזה. ציור מאת וזלי פולנוב.
זכות הלילה הראשון (צרפתית: droit du seigneur, זכות הסניור; לטינית: ius primae noctis, חוק הלילה הראשון) הייתה, לפי מקורות היסטוריים מסוימים, זכות הראשונים המיתולוגית של הסניור הפיאודלי לשכב עם בתולות מבין הצמיתות לפני ליל כלולותיהן, או זכותם של שליטים אחרים בתקופות שונות.
מיתוס הזכות כמנהג מימי הביניים

בספרות באירופה יש התייחסויות לזכות זו החל מהמאה השש-עשרה, אך בחינה של התיעוד ההיסטורי לא חשפה עדויות לקיומה בימי הביניים. במערכות פיאודליות מסוימות התקיימה דרישת "עבור הנישואים" (Pormariage או Maritagium), לפיה נדרש הצמית לקבל את רשותו של האדון להינשא עם אישה מחוץ לשטח האחוזה, לרוב תמורת תשלום. בחצר בעלת סמכות כנסייתית באזורים מסוימים נדרש גם כן תשלום לפני מימוש הנישואין. זכות הלילה הראשון, עם זאת, כנראה לא התקיימה כנוהג, וככל הנראה הייתה עיוות מובנה של דרישת תשלום זו בתקופות מאוחרות יותר.
התפישה הפופולרית של זכות הלילה הראשון כמנהג נפוץ בימי הביניים קשורה ככל הנראה במניעים פוליטיים של ניגוח המשטרים הישנים באירופה, ובמיוחד המשטר הצרפתי לפני המהפכה. תרומה נכבדת לפופולריות של המיתוס נבעה ממחזה בשם "זכות הלילה הראשון" שכתב וולטר ועוד יותר מזה מ"נישואי פיגרו" של מוצרט, שהתבסס על המחזה בשם זה מאת פייר בומארשה. פופולריות זו לא דעכה גם כאשר לואי ואיו בצרפת וקרל שמידט בגרמניה פרסמו בשנות השמונים של המאה התשע עשרה מחקרים מפורטים המפריכים את המיתוס, וזה המשיך להיות מוזכר כמאפיין של ימי הביניים גם במאה העשרים.
הסרט "לב אמיץ" עוסק בנושא זה כחלק מעלילתו המתקיימת כביכול בימי הביניים.
אזכורים קדומים של המנהג

בתקופות שקדמו לימי הביניים, ישנם אזכורים שונים למנהג זה. הרקלידס פונטיקוס במאה הרביעית לפני הספירה מזכיר את טיראן האי קפלוניה שנהג לבעול את כל הבתולות שהיו נתינותיו; הרודוטוס מזכיר שבט לובי בו נהג כך המלך ואזכורים דומים יש אצל ולריוס מקסימוס, לקנטיוס וטיטוס ליוויוס.
בתלמוד הבבלי מתייחסים לזכות הלילה הראשון פעמיים. לפי ברייתא המובאת בו, בעקבות סכנה החלו העם לערוך טקסי נישואים בימי שלישי במקום בימי רביעי. האמורא רבה מבאר שם שהסכנה הייתה זכות הלילה הראשון ("תיבעל להגמון תחלה") ומכיוון שהמנהג היהודי הקדום היה לערוך נישואין בימי רביעי, היה ההגמון עוקב אחר הנישאים ביום זה.
לפי מגילת אנטיוכוס, שלפי ההנחה הרווחת במחקר גובשה בימי הגאונים מרד החשמונאים פרץ בזכות אישה מבית חשמונאי שהתקוממה נגד זכות הלילה הראשון שנהגה בימי גזרות אנטיוכוס, לדעה זו יש אזכור גם במגילת תענית (פרק ו). גם בתקופת גזרות אדריינוס כתוב בתלמוד ירושלמי (מסכת כתובות פרק א' הלכה ה') "שיהא אסטריוטוס בועל תחילה".
בילקוט שמעוני מסופר על בתואל הארמי "שהוא היה מלך בארם נהרים וכל בתולה שתנשא בועל אותה לילה ראשונה ואחר כך חוזרת לבעלה".
מסורת דומה הייתה קיימת אצל החיטאיים משושלת ליאו שבצפון סין (באזור מנצ'וריה של היום), כצעדי דיכוי נגד האוכלוסייה הג'ורצ'נית שישבה באזור.
ראו גם

לב אמיץ
הערות שוליים

↑  השם העברי הוא ככל הנראה תרגום ישיר מגרמנית, שם מקובל הכינוי das Recht der ersten Nacht, זכות הלילה הראשון.
↑  תלמוד בבלי, מסכת כתובות, דף ג', עמוד ב'
↑  אריה כשר, "הרקע ההיסטורי לחיבורה של "מגילת אנטיוכוס"", בתוך: בצלאל בר-כוכבא [עורך], התקופה הסלווקית בארץ-ישראל: מחקרים ועיונים בגזרות הדת ומרד החשמונאים, הקיבוץ המאוחד והמדור לידיעת הארץ בתנועה הקיבוצית, תל אביב, תש"מ, עמ' 85-107.
↑  Hoyt Cleveland Tillman, Stephen H. West, China Under Jurchen Rule: Essays on Chin Intellectual and Cultural History, SUNY Press, 1995-01-01, ISBN 978-0-7914-2273-1. (באנגלית)
| --- | --- |
בקרת זהויות :  NLI: 987007538520005171  BnF: cb11988099b (data)  LCCN: sh85071110  NKC: ph124728
עיסאם אסינחה

עיסאמאדה אסינחה (בהולנדית: Issamade Asinga; נולד ב-29 בדצמבר 2004 באטלנטה שבג'ורג'יה, ארצות הברית) הוא אתלט סורינאמי.
ביוגרפיה

אסינחה נולד באטלנטה שבג'ורג'יה, ארצות הברית. אביו הוא אתלט העבר טומי אסינחה (אנ').
ביוגרפיה > 2023

באליפות אמריקה הדרומית שנערכה בחודש יולי בסאו פאולו שבברזיל זכה אסינחה במדליית זהב בריצת 100 מטר בשיא עולם חדש לנוער ושיא אמריקה הדרומית חדש של 9.89 שניות. הוא הפך לאצן הדרום אמריקאי הראשון ששובר את מחסום 10 השניות.
ביוגרפיה > 2024

ב-27 במאי 2024 הושעה לארבע שנים ונפסלו כל תוצאותיו מיולי 2023 עקב שימוש בסמים.
שיאים אישיים > אצטדיון

ריצת 100 מטר: 9.89 שניות (2023), שיא עולם לנוער ושיא אמריקה הדרומית
ריצת 200 מטר: 19.97 שניות (2023)
פיליפ השני, דוכס אורליאן

פיליפ השני, דוכס אורליאן (בצרפתית: Philippe II d'Orléans, ‏2 באוגוסט 1674 – 2 בדצמבר 1723) היה בנו של פיליפ הראשון, דוכס אורליאן, אחיו של לואי הארבעה עשר, מלך צרפת, ועוצר הממלכה בתחילת שלטונו של לואי החמישה עשר, מלך צרפת.
ביוגרפיה > ראשית חייו

פיליפ נולד ב-2 באוגוסט 1674 בשאטו דה סן-קלו, לפיליפ הראשון, דוכס אורליאן ולרעייתו השנייה אליזבת שארלוטה, נסיכת הפפאלץ, בתם של קרל הראשון לודוויג, הנסיך הבוחר מפפאלץ ושרלוטה, רוזנת הסן-קאסל, ועם לידתו קיבל את התואר "דוכס שארטר".
בעת לידתו היה פיליפ הרביעי בסדר הירושה לכתר הצרפתי, לאחר לואי, הדופן הגדול, אביו ואחיו הגדול לואי אלכסנדר, דוכס ולואה. בשנת 1676 מת אחיו לואי אלכסנדר, ופיליפ הפך ליורש העצר של בית אורליאן ולשלישי בסדר הירושה לכתר הצרפתי.
ביוגרפיה > חינוכו

חינוכו של פיליפ נוהל על ידי גיום דובואה, ובחינוכו השתתפו המורים הטובים ביותר בצרפת, והוא למד פיזיקה ומתמטיקה אצל ז'וזף סאובר, ומוזיקה אצל אטיין לולייה. פיליפ חונך לצד לואי דה רובורי, דוכס סן-סימון, שהתפרסם מאוחר יותר בזכות זיכרונותיו והגנתו על זכויות האצולה של צרפת. סן-סימון ליווה את פיליפ לעיתים קרובות, ואשתו הייתה מאוחר יותר בת לווייה לבתו של פיליפ, לואיז אליזבת ד'אורליאן, דוכסית דה ברי.
במאי 1685 הופיע פיליפ, שהיה אז בן עשר בלבד, בהופעה ציבורית ראשונה בוורסאי. האירוע היה בואו של הדוג'ה של ג'נובה, פרנצ'סקו מריה לרקארי אימפריאל, בחצר המלוכה הצרפתית. ב-2 ביוני 1686 צורף פיליפ למסדר רוח הקודש בוורסאי, יחד עם לואי-אוגוסט דה בורבון, דוכס מיין, שהצטרף אף הוא למסדר, כפי שעשה דודיו לואי השלישי, נסיך דה קונדה ופרנסואה לואי, נסיך דה קונטי.
ביוגרפיה > קריירה צבאית

אביו זכה להצלחה צבאית בקרב קאסל ובמהלך הניצחון הצרפתי המכריע נגד ויליאם השלישי, מלך אנגליה, ופיליפ החל אף הוא את שירותו הצבאי במהלך מצור על מונס ב-1691. הוא לחם בהצלחה מרובה בקרב סטינקרק ב-3 באוגוסט 1692, ובאותה שנה גם השתתף במצור על נמור. בשנה שלאחר מכן הוא לחם בקרב לנד לצד הנסיך דה קונטי שנפצע במהלך הקרב.
במהלך הפסקה קצרה בין המשימות הצבאיות למד פיליפ מדעי הטבע.
במהלך מלחמת הירושה הספרדית פיקד פיליפ על הצבא באיטליה (1706), וזכה לקרדיט על הצלחתו במצור על טורינו. מאוחר יותר נסע לספרד והשתתף בקרב אלמנסה, שהיווה צעד מרכזי בהכנסת ספרד תחת שלטון בית בורבון (1707), והשיג שם כמה הצלחות חשובות.
ביוגרפיה > נישואין

לואי הארבעה עשר, מלך צרפת הציע לפיליפ את בתו הבלתי חוקית, פרנסואז מארי דה בורבון (המכונה מדמואזל דה בלואה), עם נדוניה של שני מיליון ליברות. לאחר ששמעה אמו כי בנה הסכים לנישואין, סטרה אמו של פיליפ על פניו אל מול בית המלוכה והפנתה את גבה אל המלך כשקד לה. אף על פי כן, ב-18 בפברואר 1692 נישאו השניים בקפלה של ארמון ורסאי, ובין האורחים היו ג'יימס השני, מלך אנגליה הגולה ואשתו מרי ממודנה. הזוג הצעיר, שלא התאים מלכתחילה, לא חיבב זה את זה, ועד מהרה נתן פיליפ הצעיר לאשתו את הכינוי מאדאם לוציפר. למרות זאת, היו להם שמונה ילדים.